Det ble avholdt styremøter nr. 9-13 i Momarken-selskapene 26-09 på selskapets kontor. Samtlige styremedlemmer var til stede. Fra administrasjonen møtte daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 38.
* Budsjettprosess med tidsplan 2014.
* Terminliste 2014. Momarken ønsker flest mulig kveldstrav på vår faste ukedag: tirsdag. Vi fikk tildelt to flere tirsdager på bekostning av søndag og lunsjtrav.

Orienteringen med kommentarer ble tatt til etterretning.

Regnskapsrapport pr august.

Regnskapsrapport med kommentarer var forhåndsutsendt og ble gjennomgått på møtet. Sum driftskostnader ekskl. premier er som budsjettert men provisjonsinntektene er 180’ under budsjett pga omsetningssvikt og endret produktmix med lavere produktbidrag. Det er derfor et resultatavvik lik svikten i provisjonsinntektene.

Rapporten med kommentarer ble tatt til etterretning.

Prosjekt Banedrift.

Prosjektet bygger nå på «Addendum» vedtatt i DNT-styret. Daglige ledere Jarlsberg, Drammen, Biri og Momarken har under utarbeidelse et notat til sine respektive styrer som ble gjennomgått på møtet. Styret mente at viktige og nødvendige avklaringer om ansvarsforhold mellom sentral Banedrift og DS-styrene ikke er avklart i «Addendum» og vil bli drøftet i nevnte notat sammen med en vurdering av det skisserte innsparingspotensiale. Gjennomgang av svenske erfaringer med tilsvarende sentraliseringstiltak siste 10 år vil også bli dokumentert.

 Hjemmeside/Facebook.

Det var utarbeidet et notat om dagens aktiviteter og framtidsplaner.

Styret mente det var gjort en god jobb fra engasjert ekstern assistanse, men at tiden er moden for at sports/markedssjef overtar ansvaret fra nyttår. I disse effektiviseringstider er kostnadsbesparelser et viktig moment.

Andre referatsaker.

Jostein Grav refererte fra siste møte i Landsrådet. Videre ble referert fra høstkonferansen 21-09.

Eventuelt.

En rekke forhold som går på manglende orden/ryddighet i stallområdet ble påpekt. Administrasjonen ble pålagt å gjennomføre ryddetiltak og innføre rutiner som kvalitetssikrer at TV’er i stallområdet fungerer og at hesteeiertribunen er rengjort før løpsdager.

Administrasjonen ble påminnet om Momarkenprofilert arbeidstøy for banemannskap.

Styret ønsket informasjon om tiltak som gjennomføres ifm Oaks, jfr sak nr. 4 på siste styremøte.